**Vaksinasjon av tilsette**

1. **Mål og hensikt**

Kommunane skal sørge for at tilsette får tilbod om sikker og effektiv vaksinasjon mot biologiske faktorar dei kan bli eksponert for på arbeid. Tilbod om vaksinasjon til tilsette er eit ledd i det førebyggande arbeidet mot smitte.

1. **Ansvar**

Leiar skal ha oversikt over kva vaksinar dei tilsette skal få tilbod om og kva tid dei skal bli gitt.

Leiar har ansvar for at informasjonen om yrkesvaksinasjon blir gitt til tilsette i målgruppa. Leiar må knytte til seg ressursar etter behov, til dømes Bedriftshelsetenesta.

1. **Aktuelle vaksiner til helsepersonell**

**Hepatitt B:** Alle tilsette med arbeidsoppgåver med risiko for blodsmitte skal få tilbod om hepatitt B-vaksinasjon. Det inneber tilsette som arbeider med invasive prosedyrar, inkludert ulike former for injeksjon av medikament med sprøyter/kanylar. Reinhaldspersonell ved slike avdelingar bør og omfattast av tilbodet.

**Influensa:** Helsepersonell med pasientkontakt er tilråda årleg vaksine mot influensa. Dette er spesielt viktig for tilsette som har kontakt med sårbare brukarar, for eksempel i eldreomsorg. Høg vaksinasjonsdekning blant helsepersonell kan redusere influensasjukdom og utbrot i helseinstitusjonar.

​**Varicella zoster vaksinasjon**: Varicella zoster virus gir opphav til både vannkoppar og herpes zoster (helvetesild). Førekomsten av herpes zoster aukar markant med alder, og bebuarar med denne sjukdommen kan smitte ikkje-immune med vannkoppevirus. Smitte i svangerskapet kan gi fosterskade. På bakgrunn av dette bør det spesielt vurderast varicella zoster-vaksinasjon til kvinner i fertil alder som ikkje har hatt vannkoppar.

**MMR:** Alt helsepersonell bør være verna mot meslingar. Alle som ikkje veit at dei har fått MMR-vaksine eller har gjennomgått dei aktuelle sjukdommane, bør vaksinerast med MMR-vaksine. Dette gjeld spesielt tilsette født mellom 1960 og 1970, eller tilsette frå utlandet. Alle som er født i 1970 eller seinare og veit dei har følgt det norske barnevaksinasjonsprogrammet skal ha fått tilbod om meslingvaksine. Tilsette født før 1960 har truleg gjennomgått meslingar og MMR vaksine er ikkje nødvendig.

**Tuberkulose (BCG):** Helsepersonell som over tid skal arbeide med vaksne pasientar med smittsam lungetuberkulose er anbefalt BCG-vaksine.

**Vaksine mot difteri, tetanus, kikhoste og polio. Heile befolkninga**, uavhengig av yrke bør være oppdatert med vaksine mot difteri, tetanus, kikhoste og polio kvart 10. år. Dette er same anbefaling som gjeld for hele befolkninga og kan utførast hos tilsette sin fastlege eller i apotek.

**Registrering:** All vaksinasjon skal registrerast i SYSVAK, slik at man har oversikt over kven som er vaksinert og med kva for eit vaksinasjonspreparat. Alle som er vaksinert i regi av arbeidsgivar vert tilrådd å melde biverknader både til arbeidsgjevar og til helsemyndighetar via [Melde.no](https://melde.no/).

1. **Referanser**

[Lovdata. Forskrift om utførelse av arbeid.](https://lovdata.no/dokument/SF/forskrift/2011-12-06-1357)

[Folkehelseinstituttet. Influensavaksine til helsepersonell](https://www.fhi.no/sv/influensa/influensavaksine/influensavaksine-helsepersonell/)

[Folkehelseinstituttet. Vaksinasjonsveilederen for helsepersonell](https://www.fhi.no/nettpub/vaksinasjonsveilederen-for-helsepersonell/)

[Helse- og omsorgsdepartementet. Handlingsplan for et bedre smittevern.](https://www.regjeringen.no/contentassets/714aa1437e2545f7bb4914a3474cd691/handlingsplan-for-et-bedre-smittevern.pdf)

[Folkehelseinstituttet. Hepatitt B-vaksine og hepatitt B-immunglobelin](https://www.fhi.no/va/vaksinasjonshandboka/vaksiner-mot-de-enkelte-sykdommene/hepatitt-b-vaksinasjon-og-immunglobulin/?term=)

[Vaksinasjon av helsepersonell - Helsedirektoratet](https://www.helsedirektoratet.no/veiledere/vaksinasjon-av-helsepersonell)